แบงก์โน๊ตส์
ยังกะรู้ทางลมการเมืองแน่ะ...เมื่อ สุชาดา กิระกุล รองผู้ว่าการแบงก์ชาติ
6 ม.ค. 2555

มีพระดี
ยังกะรู้ทางลมการเมืองแน่ะ...เมื่อ สุชาดา กิระกุล รองผู้ว่าการแบงก์ชาติ ใช้โอกาสงานบุญปีใหม่เสวนาธรรมกับ พระอาจารย์นพดล นันทโน เจ้าอาวาสวัดป่าดอยลับงา จ.กำแพงเพชร หนึ่งในคณะลูกศิษย์หลวงตามหาบัว เมื่อวันที่ 4 ม.ค.ที่ผ่านมา
เสวนาธรรมกันอีท่าไหนไม่แซ่บ ดั๊นมาหารือกันถึงการแก้ไขภาระหนี้ของกองทุนฟื้นฟูฯ 555
ซือเจ๊สุชาดาอธิบายให้ฟังว่า ขณะนี้ทางรัฐบาลและ ธปท.กำลังหารือกันอยู่ อาจจะมีการแก้ไขการลงบันทึกบัญชีให้สามารถนำกำไรจากดอกผลในบัญชีผลประโยชน์ประจำปีให้นำไปใช้ชำระดอกเบี้ยของกองทุนฟื้นฟูฯ ได้ ไม่นำเข้าในบัญชีสำรองพิเศษ
พระอาจารย์พยักหน้าบอกว่า ถ้าเป็นแนวทางนี้คณะลูกศิษย์ก็พอรับได้ 
ก่อนยุติเสวนาธรรมพระอาจารย์นพดลบอกดังๆ ว่า อยากให้รัฐบาลพิจารณาให้รอบคอบดูในหลายๆ วิธี
และการตัดสินใจแนวทางใดก็ควรรับฟังให้รอบคอบจากทุกฝ่าย โดยเฉพาะ ธปท.ที่เป็นผู้ดูแลเงิน ฮ่าๆๆๆ มีพระดีนี่เอง